મળતી માહિતી મુજબ ઘાટલોડિયા વિસ્તારમાં સી.પી.નગર પાસે આવેલા ન્યૂ વર્ધમાન એપાર્ટમેન્ટમાં શુભમ્ તૈલંગ (ઉ.વ.રર) પોતાના પરિવાર સાથે રહે છે. શુભમ્ સેટેલાઇટ સ્ટારબજાર પાસે એચ.ડી.એફ.સી. બેન્કમાં કેશિયર તરીકે નોકરી કરે છે. જાન્યુઆરી મહિનામાં અનિકા જામવાલ નામની યુવતી સાથે શુભમ્ને તેના બર્થ ડે પર મુલાકાત થઇ હતી. બંને વચ્ચે મિત્રતા બંધાઇ હતી અને અવારનવાર ફોન પર અને મિત્રો સાથે બહાર મળતાં હતાં. અનિકાના બોયફ્રેન્ડ મહીપાલસિંહ વાઘેલા (રહે. સાણંદ)ને અનિકા અને શુભમ્ વચ્ચેના સંબંધો પર શક જતાં ફેબ્રુઆરી મહિનામાં મહીપાલસિંહે શુભમ્ને જણાવ્યું હતું કે અનિકા મારી ગર્લફ્રેન્ડ છે અને હવે પછી તારે તેની સાથે કોઇ સંબંધ રાખવો નહીં. બાદમાં અનિકા અને શુભમ્ વચ્ચે કોઇ વાતચીત થઇ ન હતી. ગઇ કાલે મોડી રાત્રે અને સવારે શુભમ્ના ફોન પર બે મિસકોલ આવ્યા હતા. જે નંબર પર ફોન કરતાં કોઇએ ફોન ઉપાડ્યો ન હતો.